**TLAČIVÁ NA POUKÁZANIE 2% Z DANE**

Údaje o nás:

* **IČO:** 37 990 039
* **Právna forma :** Občianske združenie
* **Obchodné meno:** Rodičovské združenie pri Gymnáziu Senica
* **Sídlo:**Dlhá 1037/12, 905 40 Senica

Zamestnanec

1. Do **15. februára 2021 požiadajte zamestnávateľa o vykonanie ročného zúčtovania zaplatených**

preddavkov na daň a vystavenie **Potvrdenia o zaplatení dane z príjmov zo závislej činnosti.**

2. Vyplňte tlačivo **Vyhlásenie o poukázaní podielu zaplatenej dane z príjmov fyzickej osoby.**

3. Do **31. marca 2021** alebo najneskôr do konca druhého kalendárneho mesiaca nasledujúceho po

skončení obdobia pandémie doručte obe tlačivá na daňový úrad podľa vášho bydliska.

**Povinnou prílohou „vyhlásenia“ je**

* **Potvrdenia o zaplatení dane z príjmov zo závislej činnosti**, ktoré daňovníkovi vydá zamestnávateľ na predpísanom tlačive.
* **Potvrdenie o vykonávaní dobrovoľníckej činnosti**, ak poukazujete podiel vo výške 3 % zaplatenej dane.

Fyzická osoba

Ak ste **fyzická osoba**, ktorá sama podáva daňové priznanie:

1. Vyplňte v Daňovom priznaní pre fyzické osoby kolónky na poukázanie 2 % z dane z príjmu.

2. Daňové priznanie k dani z príjmov za zdaňovacie obdobie roku 2020  je fyzická osoba povinná podať v lehote do **31. marca 2021** buď **osobne, poštou**na daňový úrad príslušný podľa vášho trvalého pobytu alebo[**elektronicky**](https://www.slovensko.sk/sk/zivotne-situacie/zivotna-situacia/_ako-podat-danove-priznanie-ele/)(dávajte si pozor na to, či sa vás netýka povinná elektronická komunikácia s Finančnou správou SR). V tejto lehote je daňovník **povinný daň z príjmov aj zaplatiť**.

Právnická osoba

Ak ste **právnická osoba**:

1. Vyplňte v Daňovom priznaní pre právnické osoby **kolónky na poukázanie 2%** z dane z príjmu.

2. Lehota na podanie daňového priznania k dani z príjmov právnických osôb za zdaňovacie obdobie roka 2020 uplynie **31. marca 2021** a v tejto lehote je povinnosť daň aj zaplatiť.

Ako darovať 3 % z dane

Ak fyzická osoba alebo zamestnanec vykonával v kalendárnom roku 2020 dobrovoľnícku činnosť pre neziskovú organizáciu (ľubovoľnú) najmenej v počte 40 hodín, môže poukázať až 3 % z podielu zaplatenej dane. O uvedenej skutočnosti nezisková organizácia vydá fyzickej osobe **Potvrdenie o výkone dobrovoľníckej činnosti**a tá ho priloží k Vyhláseniu o poukázaní podielu zo zaplatenej dane, resp. Daňovému priznaniu.